ҚАЗАҚСТАННЫҢ ДЕПОЗИТТЕРГЕ КЕПІЛДІК БЕРУ ҚОРЫ

Жарналардың дифференциалды мөлшерлемелерін есептеу және методологиясы департаменті

**2014 ж. 3-тоқсанындағы**

**Жеке тұлғалардың депозиттерІ нарығына**

**қысқаша ақпараттық шолу**

**Жеке тұлғалардың депозиттер нарығының тенденциясына шолу**

2014 ж. 1 қазандағы жағдайы бойынша депозиттерге кепілдік беру жүйесіне қатысушы банктердегі халықтың салымы 4,4 трлн. теңгеге жетті, оның ішінде депозиттік қоржынның 3-тоқсандағы өсімі 18,1 млрд. теңгені немесе 0,4% құрайды. Егер алдыңғы тоқсанда депозиттік қоржынның теңге бойынша өзгерісі шетел валютасы бойынша өзгерістен екі есе үлкен болса, есептік тоқсандағы ұлттық валюта бойынша депозиттердің кемуі байқалады. Депозиттердің теңге бойынша кемуі (-3,3%), ал шетел валютасы бойынша өсімі – (+3,6%), осылайша салымның ұлттық валюта бойынша үлесі 44,7%-ті құрады, шетел валютасы бойынша үлесі - 55,3%. *1.диаграммадан* жеке тұлғалар депозиттерінің өзгерісінің динамикасын әр валюта үшін көруге болады.

***Диаграмма 1. Теңге және шетел валютасымен салынған депозиттер өзгерісінің динамикасы ( % бойынша)***

***шетел валютасымен***

***барлық депозит.***

Қатысушы банктердің депозиттерінің жиынтық қоржыны жалпы үлесі 89,2% немесе 3,9 трлн. теңге және тоқсандық өсімі 1,3% болатын мерзімді және шартты салымдардан, жалпы үлесі 10,0% немесе 436,5 млрд. теңге және тоқсандық кемуі 5,8% болатын *ағымдағы және карт-шоттардағы қалдықтардан,* сондай-ақжалпы үлесі 0,9% немесе 37,7 млрд. теңге болатын *талап етілгенге дейінгі салымдардан* құралған.

Мөлшері 5 млн. теңгеге дейінгі *мерзімді және шартты салымдар* қатысушы-банктердің жиынтық қоржынның 29,7% (немесе 1,3 трлн.), ол тоқсан ішінде 15,9 млрд. теңгеге өсті (өткен тоқсанмен слыстырғанда 3 есе кем). *5млн.-нан 15 млн. теңгеге дейінгі мерзімді салымдар* қоржыны қарастырылып отырған тоқсанда 3,0 млрд. теңгеге өсіп, 532,6 млрд. теңгеге жетті және жиынтық қоржынның 12,2% құрады. *15 млн. теңгеден жоғары мерзімді және шартты салымдар 2*,1 трлн. теңгені немесе жеке тұлғалар депозиттері қоржынының 47,3%-ін құрайды*.* Халықтың *талап етілгенге дейінгі салымдарының* тоқсан ішіндегі өзгерісі -5,8 млрд. теңгені құрады. Сонымен бірге кему *ағымдағы және карт-шоттардағы* жиынтық қалдықтары бойынша да байқалады (26,7 млрд.).

***Диаграмма 2.*** ***Жеке тұлғалар депозиттерінің негізгі категориялар бойынша құрылымы (млрд. теңге)***

***5 млн. теңгеге дейінгі мерзімді және шартты салымдар***

***5 млн.-нан 15 млн. теңгеге дейінгі мерзімді және шартты салымдар***

***15 млн. теңгеден жоғары мерзімді және шартты салымдар***

***Талап етілгенге дейінгі салымдар***

***Ағымдағы және карт-шоттардағы салымдар***

Барлық жеке тұлғалар депозиттерінің 6,2% немесе 269,9 млрд. теңге банктің басқарушы қызметкерлеріне, сонымен бірге 5% және одан жоғары дауыс беру құқығы бар акцияларға ие акционерлер мен олардың жақын туыстарына тиесілі. Есептік тоқсан ішінде мұндай депозиттер 3,6 млрд. теңгеге (-1,3%) кеміді.

***Диаграмма 3. Банктің басқарушы қызметкерлері мен акционерлеріне тиесілі салымдардың тоқсандық өзгерісі***

Екінші деңгейдегі банктердегі жеке тұлғалардың депозиттері бойынша Қор өтеуге қажетті кепілдік берілген өтемнің мөлшері 2014 жылдың 1 қазандағы жағдайы бойынша 2,2 трлн. теңгеге жетті. Сонымен бірге, есеп беретін күнге тоқсандағы Қордың арнайы резерві Қордың жарғылық капиталының қаражатын есептемегенде 202,2 млрд. теңгені құрады. Заңнама бойынша, Қордың арнайы резервінің тапшылығы кезінде Қор акционерінің рұқсатымен Қордың жарғылық капиталының 70% қолдануға болады. Осылайша, есеп беретін күнге Қордың арнайы резервінің мөлшері 305,0 млрд. теңгені немесе кепіл берілетін жиынтық соманың 13,6%-ін және жалпы депозиттер сомасының 7,0%-ін құрайды.

Есептік тоқсанның қорытындысы бойынша «БАТА» міндетті күнтізбелік сараланған жарналар мөлшерлемелерін есептеу жүйесіне сәйкес, 5 қатысушы банктің көрсеткіштері жақсарды. Нәтижесінде жіктеу топтарындағы банктердің үлесі келесідей: «A» тобының үлесі - 2,7% (1 банк), «B» тобының үлесі - 18,9% (7 банк), «C» тобының үлесі - 43,2% (16 банк), «D» тобының үлесі - 29,7% (11 банк), «Е» тобының үлесі - 2,7% (1 банк*)* және «S» тобының үлесі - 2,7% (1 банк).

***Диаграмма 4 . «БАТА» Жүйесінің жіктеу топтарындағы банктердің тоқсандық динамикасы***

*C тобы*

*D тобы*

*E тобы*

*S тобы*

*A тобы*

2014 ж. 1 қарашадағы жағдайы бойынша Қор төлеген кепілдік берілген өтемнің жиынтық сомасы ***Наурыз Банкі*** бойынша 679,5 млн. теңгені, ал ***Валют-Транзит Банкі*** бойынша 13,9 млрд. теңгені құрады. Қордың ***Наурыз Банкінің*** ликвидациялық комиссиясынан кепілдік берілген өтемді төлеген сомасы бойынша талаптарын қанағаттандыру барысында алынған сома мөлшері 679,4 млн. теңге немесе ликвидациялық коммиссиясына қойылған барлық талап сомасының 88,01%, ал ***Валют-Транзит Банкі*** бойынша 8,6 млрд. теңге немесе Қордың ликвидациялық коммиссиясына қойылған талап сомасының 61,21% өндірілді.

*Қосымша 1*

2014 жылдың 1 қазанына сәйкес

**қатысушы банктердің жеке тұлғалар депозиттері бойынша мәліметтерінің жиынтығы**

|  |  |  |  |  |
| --- | --- | --- | --- | --- |
| № | **Аталуы**  | **Сомасы** (мың теңге) | *2014 ж*. 3*- тоқсандағы өзгерісі* | **Шоттардың саны**  |
| 1 | Барлық жеке тұлғалар депозиттері теңгемен және шетел валютасымен, оның ішінде: | 4 382 825 566 | *18 145 001* | 22 867 533 |
| 1. | **Талап етілгенге дейінгі салымдар, оның ішінде:** | 37 667 224 | *-5 805 521* | 1 626 919 |
| 1.1. | *теңгемен* | 15 676 587 | *-1 591 198* | 1 502 219 |
| 1.2. | *шетел валютасымен* | 21 990 637 | *-4 214 323* | 124 700 |
|  | Банктің басқарушы қызметкерлеріне, сонымен бірге 5% және одан жоғары дауыс беру құқығы бар акцияларға ие акционерлер мен олардың жақын туыстарына тиесілі талап етілгенге дейінгі салымдар | 8 660 727 | *-2 641 871* | 241 |
| 2. | **Мерзімді және шартты салымдар, оның ішінде:** | 3 908 622 595 | *50 685 008* | 2 576 385 |
| 2.1. | *теңгемен,**оның ішінде:* | 1 575 215 977 | *-39 090 449* | 1 937 749 |
|  | 1 млн. теңгеден аспайтын | 278 608 609 | *-4 890 308* | 1 620 914 |
|  | 1 млн.-нан бастап 3 млн. теңгеден аспайтын | 368 852 780 | *-7 986 500* | 225 801 |
|  | 3 млн.-нан бастап 5 млн. теңгеден аспайтын | 200 191 545 | *-5 921 932* | 51 969 |
|  | 5 млн.-нан бастап 10 млн. теңгеден аспайтын | 173 668 730 | *-3 374 265* | 27 227 |
|  | 10 млн.-нан бастап 15 млн. теңгеден аспайтын | 55 348 335 | *-3 309 614* | 4 644 |
|  | 15 млн. теңгеден жоғары | 498 545 978 | *-13 607 831* | 7 194 |
| 2.2. | *шетел валютасымен, оның ішінде:* | 2 333 406 618 | *89 775 457* | 638 636 |
|  | 1 млн. теңгеден аспайтын | 91 521 495 | *6 588 884* | 431 406 |
|  | 1 млн.-нан бастап 3 млн. теңгеден аспайтын | 197 137 565 | *13 233 617* | 111 003 |
|  | 3 млн.-нан бастап 5 млн. теңгеден аспайтын | 167 345 483 | *14 892 382* | 42 310 |
|  | 5 млн.-нан бастап 10 млн. теңгеден аспайтын | 206 895 135 | *6 547 388* | 30 277 |
|  | 10 млн.-нан бастап 15 млн. теңгеден аспайтын | 96 707 943 | *3 165 003* | 7 971 |
|  | 15 млн. теңгеден жоғары | 1 573 798 997 | *45 348 183* | 15 669 |
|  | Банктің басқарушы қызметкерлеріне, сонымен бірге 5% және одан жоғары дауыс беру құқығы бар акцияларға ие акционерлер мен олардың жақын туыстарына тиесілі мерзімді және шартты салымдар | 259 208 566 | *921 893* | 1 902 |
| 3. | **Ағымдық шоттардағы ақша қалдықтары (карт-шоттағы қалдықты қоса есептегенде) оның ішінде:** | 436 535 747 | *-26 734 486* | 18 664 229 |
| 3.1. | *теңгемен* | 369 884 276 | *-25 351 914* | 17 806 988 |
| 3.2. | *шетел валютасымен* | 66 651 471 | *-1 382 572* | 857 241 |
|  | Банктің басқарушы қызметкерлеріне, сонымен бірге 5% және одан жоғары дауыс беру құқығы бар акцияларға ие акционерлер мен олардың жақын туыстарына тиесілі ағымдық шоттардағы ақша қалдықтары (карт-шоттағы қалдықты қоса есептегенде) | 2 033 936 | *-1 836 964* | 14 459 |